تورکیه‌نین ان گؤزده توریزم مکانلاریندان‌ بیری اولان ایستانبول‌داکی یئره‌باتان سارنیجی، 1500 ایللیک تاریخی‌نین ان گئنیش رستوراسیوندان کئچیریله‌جک.
بیزانس ایمپراطورو 1. ژوستینین طرفین‌دن 6-جی عصرده ائتدیریلن و بیلینن ان اسکی سارنیجی اولان یئره‌باتان سارنیجی رستوره ائدیلیر.
سارنیچ، دسامبر آییندا باشلایان و 450 گون داوام ائده‌جک رستوراسیونو آردین‌دان یئنی گؤرونوشونه قوووشا‌جاق.
آیاصوفیا موزه‌نی‌نین قارشی‌سیندا اولان و تورکیه‌نین ان گؤزده توریزم مکانلاریندان‌ اولان سارنیچ اوچون، فیزیکی یئنیلمه ایشلری‌نین اوّلینده، تکنیکی اؤن ایشلر، اؤلچو و پلانلاما‌لار ائدیلدی.
یئره‌باتان سارنیجی دیرکتورو جلال الدین دنیزتوکر، یئره‌باتان سارنیجی‌نین 10 ایلدیر ان چوخ زیارتچی آلان 3-جو موزه اولدوغونو سؤیله‌دی.
یئره‌باتان سارنیجینی موضوع آلان کیتاب و فیلم‌لرین سارنیجا ماراغی آرتیردیغینی، زیارتچی ساییندا، هر ایل یوزده 10 بیر آرتیمین موشاهیده ائدیلدیگینی وورغولایان دنیزتوکر، سارنیجین رستوراسیون بویونجا زیارته آچیق قالاجاغی‌نین وورغولایا‌راق، "بورا مین 500 ایللیک بیر اثر و بو زامانا قدر آیاقدا دایانمیش . اینشالله بو رستوراسیون‌دان سونرا مین 500 ایل داها اینسان‌لارین خیدمتینه تقدیم ائدیلمه‌یه داوام ائدیر. " دئدی.
سارنیجین یانین‌داکی پارکدا اولان، بوتون آنتیک روما یول‌لاری‌نین باشلانقیج نقطه‌سی اولا‌راق قبول ائدیلن و 4-جو عصره تاریخ‌لندیریلن میلیون داشی ایله درحال یانیندا یئر آلان 16. عصره عایید سو ترازیسی ده رستوره ائدیله‌جک.
یئره‌باتان سارنیجی، سویون ایچین‌دن یوکسه‌لن مرمر سوتون‌لارین آراسین‌داکی ایحتیشامین‌دان اؤتورو خالق طرفین‌دن "یئره‌باتان سارایی" اولا‌راق دا خاطیرلانیر. تخمینن 100 مین تون سو ساخلاما ظرفیتینه صاحب سارنیجا باغلی خاریجی منبع‌لرده کئچن باسیلیکا آدی‌نین، سارنیجین یاخی‌نیندا اولان ایلیوس باسیلیکاسین‌دان گلدیگی روایت ائدیلیر.
اوزون‌لوغو 140، ائنی 70 متر اولان، 52 پیلله‌لی داش بیر نردیوانلا اینیلن سارنیجین ایچینده هر بیری 9 متر یوکسکلیگینده 336 سوتون وار. اکثریتی داها اسکی آلت یاپیلاردان توپلاندیغی آیدین بو سوتون‌لاردان 295ی هله ده آچیق اولان قیسیمده، 41-ی ایسه باغلی قیسیمده یئر آلیر. یئره‌باتان سارنیجی، 7 مین 648 متر مکعب‌لیک قیسیمی آچیق، 130  متر مکعب‌لیک قیسیمی باغلی ساحه‌ده اولماقلار 8 مین 678 متر مربعلیک بیر ساحه‌نی اؤرتور.
عصرلر بویو بیزانس و عثمانلی سارای‌لاری بؤلگه‌ده یاشایان خالقین سو احتیاجینی قارشیلایان سارنیچ، عثمانلی ایمپراتورلوغو دؤورونده ایکی دفعه رستوره ائدیلدی. سارنیجین ایلک تعمیری 3. احمد زامانیندا (1723) معمار کایسئری‌لی محمت آغا طرفین‌دن ائدیلدی. ایکینجی تعمیر ایسه سلطان 2. عبد الحمید (1876-1909) زامانیندا ائدیلدی. موزه اولماسی‌نین یانی سیرا میلی و بین الخالق بیر چوخ فعالیته ائو صاحب‌لیگی ائدن سارنیچ، 1987-جی ایلده ایستانبول بؤیوکشهر بلدیه‌سی طرفین‌دن باخیمی و بیر گزینتی پلاتفورمو ائدیلمک صورتیله زیارته آچیلدی. سارنیچ، 1994-جو ایلده یئنی‌دن بؤیوک بیر تمیزلیک و باخیم‌دان کئچیریلدی.
